ชะฮาดะฮ์

ชะฮาดะฮ์ ( ; , 'การปฏิญาณ') เป็นคำปฏิญาณและหลักความเชื่อของศาสนาอิสลาม และเป็นหนึ่งในห้าเสาหลักของอิสลามกับส่วนหนึ่งของอะษาน อ่านว่า: "ฉันขอปฏิญาณว่า ไม่มีพระเจ้าอื่นใดนอกจากอัลลอฮ์ และมุฮัมมัดเป็นศาสนทูตของอัลลอฮ์"
ชะฮาดะฮ์ประกาศความเชื่อในความเป็นเอกะ () ของพระผู้เป็นเจ้า และการยอมรับว่ามุฮัมมัดเป็นศาสนทูตของอัลลอฮ์ มุสลิมชีอะฮ์บางคนยังเพิ่มประโยคความเชื่อในความเป็นวะลีของอะลีThe Later Mughals by William Irvine p. 130 แต่ไม่ถือว่าเป็นส่วนที่ต้องมีตอนเข้ารับอิสลาม ตามแนวทางสำนักดั้งเดิมส่วนใหญ่ การกล่าวชะฮาดะฮ์อย่างซื่อสัตย์เพียงครั้งเดียวก็เพียงพอแล้วที่บุคคลหนึ่งจะกลายเป็นมุสลิม

 การปฏิญาณ 
คำประกาศอ่านได้ ดังนี้:

สองประโยคข้างบนโดยทั่วไปมักนำหน้าด้วยวลี  () ซึ่งเขียนในรูปเต็มดังนี้:

 การอ่าน 
การอ่านชะฮาดะฮ์เป็นคำประกาศความศรัทธาที่พบได้บ่อยที่สุดสำหรับมุสลิม ทั้งซุนนีและชีอะฮ์สิบสองอิมามกับอิสมาอีลียะฮ์มองเป็นหนึ่งในห้าเสาหลักของอิสลาม พ่อจะกระซิบวลีนี้ที่หูของเด็กแรกเกิด และกระซิบที่หูของบุคคลที่กำลังเสียชีวิต การละหมาดห้าครั้งทุกวันรวมการอ่านชะฮาดะฮ์ การอ่านชะฮาดะฮ์ยังเป็นขั้นตอนเดียวในการเข้ารับอิสลามอย่างเป็นทางการ โอกาสนี้มักดึงดูดพยานและบางครั้งรวมถึงการเฉลิมฉลองเพื่อต้อนรับผู้เปลี่ยนมานับถือศาสนาใหม่ของพวกเขา ตามความสำคัญของแนวคิดเรื่องเจตนา (, นียะฮ์) ในหลักคำสอนศาสนาอิสลาม การอ่านชะฮาดะฮ์ต้องสะท้อนความเข้าใจถึงความสำคัญและความจริงใจจากใจจริง เจตนาคือสิ่งที่ทำให้การกระทำที่แสดงความศรัทธาแตกต่างจากการกระทำทางโลก และการอ่านชะฮาดะฮ์แบบง่าย ๆ แตกต่างจากการกล่าวในฐานะกิจกรรมเชิงพิธี

 การใช้ในธง 


ชะฮาดะฮ์พบได้ในธงอิสลามบางผืน เช่น ฝ่ายวะฮาบีใช้ชะฮาดะฮ์บนธงของตนตั้งแต่คริสต์ศตวรรษที่ 18 กองทัพออตโตมันมักใช้ข้อความจากอัลกุรอานและชะฮาดะฮ์บนธงของตน ประเพณีนี้ยังคงดำเนินต่อไปในช่วงสงครามโลกครั้งที่หนึ่ง เมื่อตุรกีออตโตมันเข้าร่วมสงครามฝ่ายมหาอำนาจกลางใน ค.ศ. 1914 พวกเขาได้ประกาศญิฮาดต่อต้านรัฐไตรภาคี กองทัพตุรกีออตโตมันสมัยใหม่ใช้ตราแผ่นดินออตโตมันด้านหนึ่งของธงประจำกองทหารมาตรฐาน และชะฮาดะฮ์อีกด้านหนึ่ง ธงประจำกองทหารออตโตมันประกอบด้วยตัวอักษรสีทองและตราแผ่นดินบนพื้นสีแดง หลังจักรวรรดิถูกยุบใน ค.ศ. 1922 ประเพณีนี้ยังคงดำเนินต่อไปอีกระยะหนึ่งในตุรกีสมัยใหม่ 

ใน ค.ศ. 1902 อิบน์ ซะอูด ผู้นำราชวงศ์ซะอูดและผู้ก่อตั้งประเทศซาอุดีอาระเบียในอนาคต เพิ่มดาบลงในธงของพระองค์ ธงชาติซาอุดีอาระเบียสมัยใหม่เริ่มใช้ใน ค.ศ. 1973 ธงชาติโซมาลีแลนด์มีแถบแนวนอนสีเขียว ขาว และแดง โดยมีชะฮาดะฮ์สีขาวบนแถบสีเขียว

ธงชาติอัฟกานิสถานภายใต้ตอลิบานใช้ธงขาวที่มี ชะฮาดะฮ์ สีดำ ธงดำญิฮาดที่ผู้ก่อความไม่สงบอิสลามใช้ตั้งแต่คริสต์ทศวรรษ 2000 มักตามรูปแบบนี้ ใน ค.ศ. 2006 รัฐอิสลามอิรักออกแบบธงโดยใช้วลี ชะฮาดะฮ์ สีขาวบนพื้นหลังสีดำ ฟอนต์ที่ใช้คาดว่าคล้ายกับฟอนต์ที่ใช้ในตราบนจดหมายต้นฉบับที่เขียนในนามของมุฮัมมัด

ตัวอย่างธง
ธงทหารที่มีชะฮาดะฮ์

ธงชาติที่มีชะฮาดะฮ์

 ดูเพิ่ม 

 อะษาน
 อะกีดะฮ์
 บัสมะละฮ์
 ษิกร์
 ธงที่มีชะฮาดะฮ์
 อภิธานศัพท์ศาสนาอิสลาม
 อิกอมะฮ์
 สันติสุขจงมีแด่ท่าน
 เศาะละวาต
 เชมายิสราเอล
 ตักบีร
 ตะชะฮ์ฮุด

หมายเหตุ

 อ้างอิง 

 ข้อมูล 




แหล่งข้อมูลอื่น

 "The Shahadah as Truth and as Way". .

หมวดหมู่:ศาสนาอิสลาม
หมวดหมู่:บทประกาศความเชื่อ
หมวดหมู่:คำและวลีภาษาอาหรับ